96/468/EY: Komission päätös, tehty 19 päivänä heinäkuuta 1996, rakennerahastojen maksusitoumusmäärärahojen ohjeellisen jakautumisen vahvistamisesta jäsenvaltioittain kaudeksi 1997-1999 neuvoston asetuksessa (ETY) N:o 2052/88 määritetyn tavoitteen N:o 2 osalta



Virallinen lehti nro L 192 , 02/08/1996 s. 0029 - 0030



KOMISSION PÄÄTÖS, tehty 19 päivänä heinäkuuta 1996, rakennerahastojen maksusitoumusmäärärahojen ohjeellisen jakautumisen vahvistamisesta jäsenvaltioittain kaudeksi 1997-1999 neuvoston asetuksessa (ETY) N:o 2052/88 määritetyn tavoitteen N:o 2 osalta (96/468/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rakennerahastojen päämääristä ja tehokkuudesta ja niiden toiminnan yhteensovittamisesta keskenään sekä Euroopan investointipankin toiminnan ja muiden rahoitusvälineiden kanssa 24 päivänä kesäkuuta 1988 annetun neuvoston asetuksen (ETY) N:o 2052/88 (1), sellaisena kuin se on viimeksi muutettuna asetuksella (EY) N:o 3193/94 (2), ja erityisesti sen 12 artiklan 4 kohdan, sekä katsoo, että asetuksen (ETY) N:o 2052/88 12 artiklan 4 kohdan ensimmäisessä alakohdassa täsmennetään, että komissio vahvistaa avoimia menettelyjä noudattaen rakennerahastojen maksusitoumusmäärärahojen ohjeellisen jakautumisen jäsenvaltioittain tavoitteiden N:o 1-4 ja 5b osalta ottaen, kuten aikaisemminkin, kokonaisuudessaan huomioon seuraavat puolueettomat perusteet: kansallinen hyvinvointi, alueellinen hyvinvointi, alueiden väestö ja rakenteellisten ongelmien suhteellinen merkittävyys mukaan lukien työttömyysaste ja maaseudun kehittämistarpeet asianomaisten tavoitteiden osalta; edellä mainittuja perusteita painotetaan asianmukaisella tavalla varoja sidottaessa, edellä mainitun asetuksen 12 artiklan 5 kohdassa säädetään, että kaudella 1994-1999 käytetään 9 prosenttia rakennerahastojen maksusitoumusmäärärahoista saman asetuksen 5 artiklan 5 kohdan mukaisesti komission aloitteesta toteutettaviin toimiin, edellä mainitun asetuksen 9 artiklan 6 kohdassa täsmennetään, että yhteisön tavoitteen N:o 2 osalta luettelossa mainituilla alueilla myöntämät tuet suunnitellaan ja pannaan täytäntöön kolmen vuoden jaksoissa, asetuksen (ETY) N:o 2052/88 soveltamisesta rakennerahastojen toiminnan yhteensovittamisen osalta toisaalta keskenään ja toisaalta Euroopan investointipankin toiminnan ja muiden rahoitusvälineiden kanssa 19 päivänä joulukuuta 1988 annetun neuvoston asetuksen (ETY) N:o 4253/88 (3), sellaisena kuin se on viimeksi muutettuna asetuksella (EY) N:o 3193/94, 11 artiklassa säädetään, että rajoitettu osa yhteisöaloitteisiin tavoitteiden N:o 1, 2 ja 5b osalta käytettävissä olevista määrärahoista voi koskea muita kuin asetuksen (ETY) N:o 2052/88 8, 9 ja 11 a artiklassa tarkoitettuja alueita, asetuksen (ETY) N:o 2052/88 12 artiklan 2 kohdassa tavoitteen N:o 1 kohdealueiksi kelpuutettaville alueille myönnetyt määrät eivät voi vähentyä edellä mainittujen määrärahojen vaikutuksesta; tämän vuoksi yhteisöaloitteisiin on aiheellista varata vähemmän kuin 9 prosenttia tavoitteen N:o 2 varoista, Itävallan, Suomen ja Ruotsin tavoitetta N:o 2 koskevien maksusitoumusmäärärahojen ohjeellisesta jakautumisesta kaudeksi 1995-1999 on päätetty osana rakennepolitiikan täytäntöönpanoa uusissa jäsenvaltioissa, ja tämän vuoksi tavoitetta N:o 2 koskeva ohjeellinen jakautuminen muiden jäsenvaltioiden kuin Itävallan, Suomen ja Ruotsin osalta kaudeksi 1997-1999 koskee vuoden 1996 hintoina ilmaistuna 8 147 miljoonan ecun määrää, ON TEHNYT TÄMÄN PÄÄTÖKSEN: 1 artikla Tämän asetuksen liitteessä ilmoitetaan tavoitteeseen N:o 2 kaudella 1997-1999 käytettäviä varoja koskevat asetuksen (ETY) N:o 2052/88 12 artiklan 4 kohdan ensimmäisen alakohdan mukaiset ohjeelliset osuudet muiden jäsenvaltioiden kuin Itävallan, Suomen ja Ruotsin osalta. 2 artikla Tämä päätös on osoitettu kaikille jäsenvaltioille. Tehty Brysselissä 19 päivänä heinäkuuta 1996. Komission puolesta Monika WULF-MATHIES Komission jäsen (1) EYVL N:o L 185, 15.7.1988, s. 9 (2) EYVL N:o L 337, 24.12.1994, s. 11 (3) EYVL N:o L 374, 31.12.1988, s. 1 LIITE Rakennerahastojen maksusitoumusmäärärahojen ohjeellinen jakautuminen jäsenvaltioittain osana yhteisön tukikehyksiä / Tavoitetta N:o 2 koskevat yhtenäiset ohjelma-asiakirjat 1997-1999 >TAULUKON PAIKKA>